**Phillip Anthony Bardsley** (født 28. juni 1985) er en engelsk-skotsk fotballspiller som fra den 30. juni 2022 er klubbløs.

Han er forsvarsspiller og ble ofte inkludert i Mesterligaen-troppene og Ligacup-troppene for Manchester United. I 2004 var han på lån i den belgiske farmerklubben Royal Antwerpen i fire måneder.

Han fikk sine sjanser på Uniteds førstelag i starten av 2005-06-sesongen, da Gary Neville var ute med skade. Da gjorde han en god figur og imponerte mange eksperter med godt backspill.

Phillip vokste opp i nærheten av Uniteds gamle treningsbane The Cliff. Når unge Bardsley hadde ferie, var han ofte nede ved banen for å se sine helter trene. Bardsley er den eneste spilleren i den nåværende troppen som har kommet gjennom alle nivåene i Uniteds akademi. Han var åtte år gammel da han startet i Manchester United.

Hans bror Josh er for øyeblikket elev ved Prestwich high school. Han er 12 år gammel, og allerede tippet å bli en stor fotballspiller.

Den 16. mars 2006 gikk Bardsley til Burnley, der han spilte på lån resten av sesongen. Han fikk spille 6 kamper i klubben og rakk uheldigvis å score et selvmål mot Southampton FC før han forlot. Bardsley kom tilbake til United og spilte en del preseason-kamper før han ble lånt ut til Rangers den 16. august 2006. Etter å ha spilt 7 kamper for den skotske klubben kom Bardsley på kant med manager Paul Le Guen. Bardsley ble i klubben til januar 2007 før han returnerte til Manchester United.

Han ble nesten umiddelbart etter returen fra Rangers enig med Aston Villa om en utlånsavtale som gjelder ut sesongen 06/07. 1. mai 2007 ble det klart at han ville returnere til Old Trafford etter Aston Villas siste kamp for sesongen. 17. oktober 2007 ble det klart at Bardsley skulle bli lånt ut til Sheffield United for en 3 måneders avtale. Bardsley returnerte til United etter et greit opphold i Sheffield. 22. januar forlot han United for godt. Han ble da klar for Sunderland AFC på permanent basis.

Den 22. mai 2014 meldte han overgang fra Sunderland til Stoke City FC, hvor han skrev under på en treårskontrakt.

Karriere som spiller (alle turneringer)
---------------------------------------

*Per 24. august 2014*

|
|  |
| Klubb | Kamper | Mål | Periode |
| Englands flagg Manchester United | 8 | 0 | 2003-2008 |
| Belgias flagg Royal Antwerpen | 6 | 0 | 2003-2004 (lån) |
| Englands flagg Burnley | 6 | 0 | 2006 (lån) |
| Skottlands flagg Rangers | 5 | 1 | 2006 (lån) |
| Englands flagg Aston Villa | 13 | 0 | 2007 (lån) |
| Englands flagg Sheffield United | 16 | 0 | 2007-2008 (lån) |
| Englands flagg Sunderland | 200 | 11 | 2008-2014 |
| Englands flagg Stoke City | 2 | 0 | 2014 - |

Referanser
----------

1. ↑   Diario AS, AS.com athlete ID bardsley/16012[Hentet fra Wikidata]
2. ↑   transfermarkt.com, oppført som Phil Bardsley, Transfermarkt spiller-ID 15773, besøkt 9. oktober 2017[Hentet fra Wikidata]
3. ↑  BURNLEY FC RETAINED LIST CONFIRMED
4. ↑  BBC.com – Stoke sign Phil Bardsley from Sunderland on three-year deal (Publisert 22. mai 2014, besøkt 23. august 2014)

Eksterne lenker
---------------

* (en) Phillip Bardsley – Transfermarkt Rediger på Wikidata

* (en) Phillip Bardsley – national-football-teams.com Rediger på Wikidata

* (en) Phillip Bardsley – Soccerbase.com Rediger på Wikidata

* (en) Phillip Bardsley – FootballDatabase.eu Rediger på Wikidata

* (en) Phillip Bardsley – Soccerway Rediger på Wikidata

* (en) Phillip Bardsley – EU-Football.info Rediger på Wikidata

* (en) Phillip Bardsley – FBref Rediger på Wikidata

* (es) Phillip Bardsley – as.com Rediger på Wikidata
* Phillip Bardsleys profil på united.no[*død lenke*]
* Phillip Bardsleys profil på manutd.com (engelsk)